Fabiola Laco Egro

Fabiola Laço - Egro (lindur në vitin 1963) është një nga aktivistet e spikatura të shoqërisë civile duke datuar që me me fillimin e lëvizjes qytetare për të drejtat e grave në Shqipëri në vitet e para të 90-tës. Është themeluese dhe drejtuese e Rrjetit  për zhvillim komunitar “Sot për Ardhmen” në Shqipëri.  

 Jeta dhe karriera 
Lindur në një familje intelektuale në Tiranë, iu dha mundësia që herët, të përqafonte idetë feministe të cilat i shpalosi gjatë gjithë karrierës së saj në shoqërinë civile.   

Me mbarimin e studimeve universitare dhe master për letërsi e gazetari, si dhe degën e  gjuhëve të veçanta për rumanisht, ajo filloi aktivizimin që studente si folëse e lajmeve në gjuhën rumune për Radion e Jashtme Shqiptare, dhe më pas  si redaktore  e poezisë, dramës e kritikës në Shtëpinë Botuese “Naim Frashëri”.  

NNë vitet e para të demokracisë, me ndryshimet e vrullshme të kohës, si zëdhënëse pranë Bashkimit të Sindikatave të Pavarura të Shqipërisë, ajo theksoi dhe punoi për të drejtat e grave, duke duke u fokusuar në çështjet sociale dhe ekonomike të grave, mentalitetin dhe kontribuoi duke i dhënë zë pritshmërive dhe shpresave të një brezi të tërë dhe identitet grave në shoqëri. Nën kujdesin e saj filloi gjatë viteve të para të demokracisë ndihma ndërkombëtare nga organizata me bazë kishtare si Brot für die Welt Germany (më parë EED),  HEKS EPER Switzerland  dhe ICCO Hollandë   për lëvizjen e grave dhe grupet e margjinalizuar dhe të varfër të shoqërisë.  

Pas vizionit të saj, ajo bashkë-themeloi dhe drejtoi gjatë katër viteve të para Shoqatën e Grave të Rejave Kristiane për Shqipërinë (YWCA Albania)  dhe e përfaqësoi atë në Rrjetin Ndërkombëtar të Grave të Reja Kristiane, duke ngritur lëvizjen e grave në Shqipëri në nivel ndërkombëtar; bashkëthemeloi dhe drejtoi për 23 vjet shoqatën në Dobi të Gruas Shqiptare drejt fuqizimit social dhe ekonomik të grave dhe vajzave; dhe tashmë është themeluese dhe drejtuese e Rrjetit për Zhvillim Komunitar “Sot për të Ardhmen”  me synim barazinë gjinore, integritetin dhe fuqizimin social, ekonomik, kulturor dhe politik të grupeve në nevojë siç janë gratë, të rinjtë dhe fëmijët dhe grupet migratore, në kuadrin e integrimit të shoqërisë shqiptare në familjen e madhe evropiane.   

Jeta profesionale do të pasurohet gjatë kësaj kohe me studime mbi të drejtat e njeriut në Boldern Women Academy – Zvicër, studime në politika sociale, integrim europian, ngritje fondesh për organizatat e shoqërisë civile, advokim, lobim, menaxhim, lidership, drejtim strategjik në Hollandë, Gjeorgji, Skoci, Irlandë, Itali, Angli dhe SHBA. 

Ideoi dhe drejtoi prodhimin e Himnit Kombëtar të Barazisë Gjinore Shqiptare "Zbrite Diellin" me mbështetjen e Agjencive të Kombeve të Bashkuara në Shqipëri, prodhuar nga Rrjeti "Sot për të Ardhmen", një himn i cili me fushatën e jashtëzakonshme për barazinë gjinore e renditi Shqipërinë në listën e 20 finalistëve globalë në ndarjen e çmimeve për të tretin vit të Avon Communications Awards: Speaking Out About Violence Against Women,  , duke vlerësuar fushatën e jashtëzakonshme në kuadër të komunikimit me qëllim ndryshimin e komuniteteve, politikave, institucioneve dhe sjelljeve drejt dhënies fund dhunës ndaj grave. 

Në vitet e fundit, ajo është në vijën e parë për qasje të reja në edukimin profesional dhe punësimin e grave dhe të rinjve në nevojë, në partneritet me Volkshilfe Solidarität, dhe në ofrimin e shërbimeve sociale të komuniteteve rurale dhe të margjinalizuara në partneritet me Caritas Österreich. 

Ndër momentet më të dukshme të 30 viteve të punës: 

 IInformim për përkrahje të shqiptarëdashësve në     botë 1983 - 1987 
 Advokimi për promovimin e  letërsisë bashkëkohore shqiptare 1987 – 1992 
 Advokimi për të drejtat e grave në fuqizimin ekonomik dhe çështjet sociale nëpërmjet sindikatave 1993 – 1995  
 Advokimi dhe menaxhimi i familjeve dhe grupeve komunitare migratore gjatë krizës civile 1997 
 Advokimi, lobimi dhe menaxhimi i ndihmës emergjente të krizës kosovare 1999 
 Advokimi dhe lobimi për ndalimin e gjakmarrjes dhe ndihmën ndaj familjeve të ngujuara në veri të Shqipërisë 2000 – 2003 
 Bashkëthemelimi i Në Dobi të Gruas Shqiptare me fokus në mbrojtjen e të drejtave dhe shërbimet sociale për gratë, fëmijët dhe të rinjtë si dhe grupeve në nevojë (migratore, të komunitetit rom dhe egjiptian)– 1993  
 Presidenca e YWCA Albania dhe regjistrimi i saj në YWCA Botërore 1997-2000 
 Bashkëpunim për fuqizimin ekonomik të të rinjve me Klubin e Rotarianëve në Utica të Shteteve të Bashkuara të Amerikës 2002 
 Anëtare e Bordit të Gruas pranë Fondacionit Shoqëria e Hapur për Shqipërinë 2000-2004 
 Themeluese dhe lider i rrjetit të zhvillimit komunitar “Sot për të Ardhmen” 2013 (në vazhdim) për shërbimet komunitare të mirëqënies sociale dhe integrimit ekonomik, kulturor dhe gjinor në Shqipëri. 
 Pjesë aktive e e shoqërisë civile në advokimin për përmirësimin, zbatimin dhe monitorimin e ligjeve për masat kundër dhunës gjinore, ttrafikimin, shërbimet sociale për gratë, fëmijëve, të rinjve, komunitetit Rom dhe Egjiptian,  të moshës së tretë, reformës territoriale, arsimit etj.  
 Anëtare e koalicioneve për promovimin e grave dhe të rinjve në politikë. 
 Anëtare e platformës për nxitjen e pjesëmarrjes së grave në qeverisje 
 Një nga përfaqësueset shqiptarë të Forumit të OJQ-ve dhe Grupit Ndërqeveritar, Pekin +20, Gjenevë 2014 
 Një nga 9 gratë e nominuara nga shoqëria civile për Gruan Shqiptare të vitit 2014 

 Publikime 
Situata e papunësisë në zonën e Ish-Kënetës, Durrës Shqipëri, Botim në shqip, bashkautor  

Monitorimi dhe vlerësimi i shërbimeve publike për menaxhimin e mbeturinave në zonën e ish-kënetës në Durrës, Shqipëri, Botim në shqip, bashkautor  

SEED Praktikat më të mira në Shqipëri, Botim në shqip-anglisht, bashkautor  

 Referime 

 Linqe te jashtme 

 Cdc-tff.org  
 Br.de 
 Brot-fuer-die-welt.de (faqe 13) 
 https://www.futureswithoutviolence.org/winners-of-the-2014-avon-communications-awards-announced/  

 Dw.com 
Kategoria:Njerëz që jetojnë
Kategoria:Lindje 1963